Wenn Sie mir nit glaube, het de Kellner bäffzt, no luege si doch selber, aber die Zit könne si sich spare, des sag I ne glii! Also bin i in ä Näbestub, wo, kuum, dass I drin gsii bin, ä ganzi Großfamilie vum ä runde Tisch ufgschtande isch un gege de Usgang dränglett het. In Richtung der Tisch hab I mi durch d Lit zwängt un bin noch nit rächt ghuckt, isch selli männlich Bedienung schu wie n ä aazundene Knallfrosch zwische de Gäscht dure mit eme Lappe zum de Tisch abwische in d Stube iine peest un uf mich zuegschosse zum mir gischpelig beditte, dass er dene Tisch mießt freihalte für ä größeri Gruppe. Sähne Sie nit, het er keucht, dass Sie bi so me Aadrang nit ällei an dene große Tisch hucke könne? I mießt mi schu gedulde, bis ä kleis Tischli frei dääd were, oder besser noch, ä andermol kumme.